{'rm': 'Sut las medemas premissas sco l’acziunari ha il participant in dretg d’introducir in’examinaziun speziala. Sch’ils statuts na concedan nagins ulteriurs dretgs, po il participant far ina dumonda en scrit per mauns da la radunanza generala per survegnir infurmaziuns, per pudair prender invista da documents u per introducir in’examinaziun speziala.', 'en': 'Subject to the same requirements as the shareholder, the participation certificate holder has the right to instigate a special investigation. If the articles of association do not provide for any more far-reaching rights, the participation certificate holder may submit a written request for information, access to documents or the instigation of a special investigation to the general meeting.'}